VENDIM
Nr. 512, datë 4.9.2018

PËR DISA SHTESA DHE NDRYSHIME NË VENDIMIN NR. 55, DATË 27.1.2016, TË KËSHILLIT TË MINISTRAVE, “PËR MIRATIMIN E PARAQITJES, TË FORMËS DHE SPECIFIKIMEVE TEKNIKE TË GRADAVE, SIMBOLEVE, UNIFORMAVE DHE SHENJAVE TË POLICISË SË SHTETIT”, TË NDRYSHUAR

Në mbështetje të nenit 100 të Kushtetutës, të neneve 62, 97 dhe 98, pika 1, të ligjit nr. 108/2014, “Për Policinë e Shtetit”, të ndryshuar, me propozimin e ministrit të Brendshëm, Këshilli i Ministrave 

VENDOSI:

1. Në albumin bashkëlidhur vendimit nr. 55, datë 27.1.2016, të Këshillit të Ministrave, të ndryshuar, bëhen shtesat dhe ndryshimet, si më poshtë vijon: 
a) Në lidhjen 1, “Paraqitja, forma dhe të dhënat teknike të gradave të Policisë së Shtetit”, bëhen këto shtesa dhe ndryshime: 
i. në faqen 2, pas gradës “INSPEKTOR”, shtohen gradat: 
1/1.“INSPEKTOR I DYTË”; 
1/2.“INSPEKTOR I PARË”. 
ii. figura nr. 1, në faqen 3, zëvendësohet me figurën me të njëjtin numër, sipas lidhjes që i bashkëlidhet këtij vendimi; 
iii. pas figurës nr. 1, në faqen 3, shtohen figurat nr. 1/1 dhe nr. 1/2, sipas lidhjes që i bashkëlidhet këtij vendimi.
b) Në lidhjen 4, “Shenjat e Policisë së Shtetit”, figura nr. 1, në faqen 53, zëvendësohet me figurën me të njëjtin numër, sipas lidhjes që i bashkëlidhet këtij vendimi. 
2. Efektet financiare, që rrjedhin nga zbatimi i këtij vendimi, të përballohen nga buxheti i vitit 2018, miratuar për Ministrinë e Brendshme, programi buxhetor “Policia e Shtetit”. 
3. Ngarkohet Ministria e Brendshme për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

Lidhja 1, figura nr. 1 
Gradë e madhe shërbimi “Inspektor”

Gradë e madhe ceremoniali “Inspektor”

Gradë e vogël gjoksi “Inspektor”

Lidhja 1, figura nr. 1/1
Gradë e madhe shërbimi “Inspektor i dytë”

Gradë e madhe ceremoniali “Inspektor i dytë”

Gradë e vogël gjoksi “Inspektor i dytë”

Lidhja 1, figura nr. 1/2

Gradë e madhe shërbimi “Inspektor i parë”

Gradë e madhe ceremoniali “Inspektor i parë”

Gradë e vogël gjoksi “Inspektor i parë”

Lidhja 4, figura nr. 1

Shenjë për kursantë/studentë

Shenjë ceremoniali për kursantë/studentë

Shenjë gjoksi për kursantë/studentë

